Kommissionens forordning (EF) nr. 1597/2002

af 6. september 2002

om fastsættelse af regler for anvendelse af Rådets direktiv 1999/105/EF for så vidt angår formatet af de nationale lister over grundmateriale af forstligt formeringsmateriale

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 1999/105/EF af 22. december 1999 om markedsføring af forstligt formeringsmateriale(1), særlig artikel 10, stk. 3, og

ud fra følgende betragtninger:

(1) I overensstemmelse med artikel 10, stk. 1, i direktiv 1999/105/EF udarbejder hver medlemsstat et nationalt register over grundmaterialet for de forskellige arter, som er godkendt på dens område.

(2) I overensstemmelse med artikel 10, stk. 2, i samme direktiv udarbejder hver medlemsstat en sammenfatning af det nationale register i form af en national liste, som på begæring stilles til rådighed for Kommissionen og de øvrige medlemsstater. Den nationale liste skal fremlægges i en fælles form for hver "kåringsenhed" som omhandlet i artikel 4, stk. 2, litra b), i direktiv 1999/105/EF og specificeret for hver kategori forstligt formeringsmateriale i artikel 2, stk. 1, i samme direktiv. For kategorierne "lokalitetsbestemt" og "udvalgt" er der tilladt at give en sammenfatning af "kåringsenhederne" i en proveniensregion. De nærmere oplysninger, der skal anføres i listen, er specificeret i ovennævnte artikel 10, stk. 2.

(3) For at sikre de nationale listers korrekte funktion og sammenlignelighed bør disse listers form standardiseres på EF-niveau. Dette vil hjælpe Kommissionen til at offentliggøre listen med titlen "Fællesskabsliste over godkendt grundmateriale til produktion af forstligt formeringsmateriale" som omhandlet i nævnte direktivs artikel 11, stk. 1.

(4) De i denne forordning fastsatte foranstaltninger er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug -

UDSTEDT FØLGENDE FORORDNING:

Artikel 1

Hver medlemsstat udarbejder den i artikel 10, stk. 2, i direktiv 1999/105/EF omhandlede nationale liste i en standardiseret form som anført i bilaget. Hver medlemsstat stiller efter anmodning sin liste til rådighed for Kommissionen eller andre medlemsstater i form af et elektronisk regneark eller en elektronisk database.

Artikel 2

Denne forordning træder i kraft på tyvendedagen efter offentliggørelsen i De Europæiske Fællesskabers Tidende.

Den anvendes fra den 1. januar 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 6. september 2002.

På Kommissionens vegne

David Byrne

Medlem af Kommissionen

(1) EFT L 11 af 15.1.2000, s. 17.

BILAG

STANDARDISERET FORM FOR DE NATIONALE LISTER OVER GRUNDMATERIALE, DER ER GODKENDT AF MEDLEMSSTATERNE

DEL A

Struktur i den nationale liste over grundmateriale

>PIC FILE= "L_2002240DA.003502.TIF">

DEL B

Retningslinjer for udfyldelse af de forskellige kolonner i den nationale liste over grundmateriale som anført i del A i dette bilag

1. Arterne opføres i alfabetisk orden (kolonne B) og inden for hver art i kategoriernes rækkefølge (jf. artikel 2, stk. 1, i direktiv 1999/105/EF) (kolonne C) begyndende med Lokalitetsbestemt og efterfulgt af Udvalgt, Kvalificeret og Afprøvet. Inden for Kvalificeret er ordenen Frøplantage, Familie-forældreplante, Klon og Klonblanding, mens inden for Afprøvet Bevoksning kommer før Frøplantage.

2. De forskellige kolonner udfyldes i overensstemmelse med den standardiserede orden og kodning af oplysninger som anført i del B.4 i dette bilag.

3. Kolonne B udfyldes i overensstemmelse med forkortelserne som anført i del B.5 i dette bilag.

4. Standardiseret orden og kodning af oplysninger i de forskellige kolonner i den nationale liste over grundmateriale som anført i del A i dette bilag

>TABELPOSITION>

Hvis en kolonne ikke skal udfyldes, anføres NA for at angive not applicable (gælder ikke) med henblik på at skelne dette fra den situation, hvor kolonnen er blank som følge af manglende oplysninger.

Kolonne F, G, H og J behøver ikke at blive udfyldt for grundmateriale af typen familie-forældreplante, klon eller klonblanding.

5. Forkortelser af det botaniske navn på træarter og kunstige hybrider heraf, der anvendes i kolonne B i den nationale liste som anført i del A i dette bilag

>TABELPOSITION>